1837-2012 175 sena tal-istatwa Id-Devozzjoni u l-Festa tas-Salib Imqaddes fil-Belt Valletta Għristien Pace Kurċifiss fil-Belt Valletta Sa mill-bidu tal-bini tal-Knisja ta' Santa Marija ta' Ġesti jew kif inhi magħrufa bħala Ta' Ġieżu, fil-Belt Valletta, l-artali kollha tal-knisja H maż-żmien ġew iddedikati lil qaddisin differenti ħlief l-artali tal-Kurċifiss u dak tad-Duluri. Dawn iż-żewġ artali minn dejjem qanqlu devozzjoni kbira lejn il-Passjoni ta' Sidna Ġest Kristu. Xhieda ta' din id-devozzjoni hija n-numru ta' nies li kull nhar ta' Ġimgħa kienu jitolbu u joffru quddies quddiem ix-xbieha ta' Ġesti Kurċifiss li tinsab f'dil-Kappella. Dan wassal biex mill-1636 beda jkun hemm numru kbir ta' quddies imħolli b'legat, bil-għan li jitqaddes fuq dan l-artal. Din id-devozzjoni wasslet biex bosta nies għonja flimkien ma' professjonisti mill-Belt, f'isem bosta devoti, jitolbu li jingħaqdu fi fratellanza biex tkompli titkattar din id-devozzjoni. Dan wassal biex fl-1646 twaqqfet il- Confraternità del SS. Sa mill-bidu, il-fratellanza kienet tobbliga b'regolamenti lill-imseħbin li juru bil-fatti il-qima tagħhom lejn Kristu Msallab, u mħeġġin b'dawn is-sentimenti, il-fratelli ngħaqdu mal-fratellanza ta' San Marċell ta' Ruma biex b'hekk setgħu jakkwistaw l-istess privileġġi tagħha. Dan wassal biex fl-1646, il-Patrijiet Franġiskani ċedew il-kappella ta' Ġesti Kurċifiss lil dil-fratellanza ġdida. Il-fratellanza, min-naħa tagħha, kellha l-obbligu li tieħu ħsieb kif jixraq dil-kappella fejn tinżamm u jżejnuha bil-ħtiġijiet kollha għall-qima tad-devoti. Id-Devozzjoni lejn il-Kurċifiss Mirakoluż Hekk kif dal-Kurċifiss tqiegħed f'kappella fil-knisja ta' Ġieżu, qanqal mewġa ta' kommozzjoni fost l-abitanti tal-Belt. Xhieda ta' din huma l-pellegrinaġġi, it-talb speċjali f'xi diżastru nazzjonali u t-talb għall-għajnuna fl-inkwiet tal-ħajja ta' kuljum. Dan wassal biex din l-opra t'arti tinbidel f'waħda ta' fidi, u kien bir-raġun li beda jissejjaħ mirakoluż mill-ewwel mumenti li deher fl-istorja relġjuża ta' pajjiżna. Id-devozzjoni kif ukoll il- perfezzjoni artistika ta' dal-Kurċifiss, kienu l-bidu ta' ġrajja soprannaturali li ntrabtet 175 sena tal-istatwa 1837-2012 miegħu. Bi twemmin, id-devoti emmnu li l-opra perfetta artistika tal-Kurċifiss ma setghet qatt titwettaq mingħajr għajnuna Divina. Kien għalhekk li minn ġenerazzjoni għall-oħra baqgħet tingħad il-ġrajja ta' kif ir-ras ta' dal-Kurċifiss kienet issawret mill-anġli. L-oriġini tal-Kurċifiss Dal-Kurċifiss dejjem kien miżmum b'xogħol ta' Frate Umile Pintorno minn Petralia (Provinċja ta' Palermo), li kien magħruf għall-ħajja ta' qdusija li kien jgħix. Interessanti x-xebħ tal-istatwa tal-Ecce Homo tal-istess konfraternità, mal-Kurċifiss Mirakoluż li ġie identifikat waqt ir-restawr fl-2008. Dan wassal biex tisaħħaħ l-ipoteżi li dan l-Ecce Homo jista' jkun xogħol Frate Umile. Fi żvilupp iktar riċenti li sar minn Patri Gorg Aquilina OFM, intsab illi l-kummissjoni tal-Kurċifiss Mirakoluż ingħatat lil Frate Innocenzo, skultur li kien jaħdem fl-istess kunvent ma' Frate Umile. Id-dokument ikompli jgħid li l-Kurċifiss tħallas minn Fra Marco Rosset, qassis fil-knisja Konventwali ta' San Ġwann bil-kundizzjoni li jibqa' dejjem fil-knisja ta' Ġieżu. il-Festa tal-Eżaltazzjoni tas-Salib Sa mill-bidu tat-twaqqif tal-Fratellanza tas-S.S. Kurċifiss fil-Belt Valletta, il-fratellanza dejjem kellha r-responsabbiltà li torganizza l-purċissjonijet stazzjonali tal-passjoni matul il-Ġimgħat tar-Randan, il-purċissjoni tal-Ġimgħa l-Kbira, kif ukoll il-purċissjoni tas- Salib Imqaddes. Fil-bidu tat-twaqqif tal-fratellanza, il-festa tas-Salib Imqaddes kienet tiġi ċċelebrata b'mod solenni kemm fit-3 ta' Mejju, festa tas-Sejbien tas-Salib, kif ukoll fl-14 ta' Settembru, festa tal-Eżaltazzjoni tas-Salib. Hekk kif fl-1709 il-Fratellanza akkwistat l-approvazzjoni tar-regolamenti tagħha, hija waqqfet b'obbligu li fit-3 ta' Mejju twettaq il-festa tas-Sejbien tas-Salib. Dil-festa kienet issir b'solennità u devozzjoni kbira. Kemm il-Vespri kif ukoll il-Quddiesa Solenni kienu jsiru b'orchestra piena u b'żewġ paniġierki, wieħed bil-Malti u l-ieħor bit-Taljan. Fl-ewwel snin il-purċissjoni kienet issir biss bil-Veru Lignum, ir-relikwija tas- Salib ta' Kristu li kienet tinżamm minn — saċerdot taħt baldakkin miżmum minn sitt konsulturi tal-fratellanza. Billi fil-Belt ma kienet issir ebda purċissjoni oħra tas-Salib Imqaddes, f'din il-purċissjoni kienu jieħdu sehem patrijiet minn diversi komunitajiet oħra fosthom id-Dumnikani, l-Agostinjani, il-Karmelitani u l-Franġiskani Konventwali. Ma' dawn kienu jieħdu sehem ukoll bosta fratellanzi minn knejjes differenti tal-Belt fosthom il-Fratellanzi ta' San Ġużepp u ta' Sant'Anġlu tal- 1837-2012 175 sena tal-istatwa knisja tal-Karmnu, dik tas-Sagrament tal-knisja tal-Porto Salvo, dik ta' San Mikiel Arkanġlu tal-Kolleġġjata ta' San Pawl kif ukoll il-fratellanza tal- Kurċifiss tal-Belt Senglea. Fil-purċissjoni tas-Salib Imqaddes kif ukoll tal-Ġimgħa l-Kbira kienet tieħu sehem ukoll il-Fratellanza delle Galere li kienu baħħara tax-xwieni. Għalhekk f'waħda mill-konsulti Ġenerali li saret fl-1 t' April 1740, kien ġie deċiż li fit-tieni ġimgħa wara l-Ottava tal-Għid isir uffizzju tal- mejtin b'suffraġju tal-imseħbin tal- Fratellanza delle Galere talli kienu jieħdu sehem fil-purċissjonijiet tal- Ġimgħa l-Kbira u tas-Salib Imqaddes. It-triq tal-purċissjoni kienet twila wisq, tant li fis-sena 1732 xi patrijiet kienu Imentaw biex issir iqsar. Iżda xi snin wara kienet reġgħet tbiddlet u baqgħet tintuża din ir-rotta sal-lum, kemm fil-purċissjoni tal-Ġimgħa il-Kbira kif ukoll fil-purċissjoni tas- Salib, jiġifieri, Triq San Ursola, Triq San Duminku, Triq il-Merkanti, Triq Melita, Triq San Pawl u lura għall- knisja. Għall-Festa tas-Salib Imqaddes, il-Knisja ta' Ġieżu kienet tkun imżejna b'bosta armar rikk u ħafna fjuri, tant li wħud kienu jsejħulha l-festa tal-fjuri. Fost l-armar artistiku u rikk ta' min isemmi l-ventartal tal-fidda a Martello kif ukoll ġirandola li taqbel għal miegħu li tintuża għall-'Veru Lignum'. L-Ewwel vara tas-Salib li kellha l-fratellanza kienet xogħol mill-isbaħ fl-injam u kienet turi li San Makarju u Sant'Elena għarkupptejha quddiem Salib kbir. Dil-vara hija xogħol Pietru Pawl Azzopardi u Ilum tinsab fil-Knisja ta' San Franġisk fir-Rabat Għawdex. It-tieni vara u li għadha tintuża sal-lum hija xogħol mill-iktar fin ta' Lecce. Dil-vara tirrappreżenta lil San Makarju flimkien ma' Sant'Elena u Konstantinu jadura s-Salib, u kienet għotja tal-Kav. Vincenzo Bugeja li kien fratell u benefattur kbir. Għal bosta snin, il-fratellanza kienet tiċċelebra l-festa b'armar mat-toroq, dwal u banda. Fost l-ewlenin programmi nsibu dak mill-banda tal-Birgu fl-1886 meta kienet għadha msemmija Unione. Maż-żmien il-festa ngħatat bixra ferm iktar devota u llum qed tiġi ċċelebrata bi tridu solenni u transulazzjoni kif ukoll Purċissjoni bil-vara tas-Salib u l-Veru Lignum, fit-tieni Ħadd ta' Settembru. Il-Gimgha l-Kbira tal-Belt. Edizzjoni TAU.